'Agterdeur'-virus op Praag: opgelos? – praag.co.za
'Agterdeur'-virus op Praag: opgelos?
Nuwe boodskap: Ons het nou die tema van die blad geherinstalleer, wat lyk asof dit van die "agterdeur" ontslae geraak het. Indien u nog probleme ervaar om 'n bladsy op 'n mobiele toestel te open of na 'n gemorsadvertensie herlei word, laat ons asseblief dadelik weet op Twitter of Facebook of deur 'n e-pos aan inlig[by]praag.org.
As 'n voorsorgmaatreël, het ons ook die voorkoms van die blad verander deur 'n ander, veiliger tema te gebruik.
Die afgelope paar dae ondervind veral mobiele gebruikers van hierdie webblad, asook praag.org, probleme as gevolg van 'n "agterdeur"-virus wat deur krakers op ons bediener geïnstalleer is. Gewoonlik word die PRAAG-bladsy herlei na 'n gemorsadvertensie elders. Ons werk tans daaraan, maar om die kode vir so 'n "agterdeur" tussen die tienduisende lêers op ons webblad te vind, is nie maklik nie, daarom vra ons u geduld totdat die probleem opgelos is.
Gebruikers vanaf rekenaars, dus nie fone of tablette nie, word blykbaar nie hierdeur geraak nie.
Terwyl ons sekere programme vervang en hernuwe, mag die webblad by tye van voorkoms verander of mag die Disqus-kommentaarstelsel tydelik nie beskikbaar wees nie.
– Die redaksie
Skrywer praagGepubliseer op 21 Junie 2016 21 Junie 2016 Kategorieë Afrikaanse nuus, Nuus, Persoonlik, TegnologieSleutelwoord agterdeur, backdoor, Praag, virus